Kosma Laredei
Kosma Laredei (9. veebruar 1880 Tuhalaane vald, Paistu kihelkond – 25. mai 1954 Tallinn) oli eesti õigeusu vaimulik. Laredei sündis Tuhalaane vallas koolmeistri peres ning õppis Tuhalaane õigeusu koolis. Ta sooritas vaimuliku kutseeksami 1908. aastal ning pühitseti preestriks 1916. aastal. Aastatel 1916–1941 töötas Hiiumaal ja 1947–1953 Mulgimaal õigeusu preestrina. Ta on maetud Tallinna Liiva kalmistule.